**יום הכשרה אחראי מדריכי שכבה | 26.01**

**לו"ז:**

11:00- התכנסות וסבב שמות

11:10 – מקומו של מדריך השכבה במסיבות פורים?

11:50 – הפסקה

12:00 – המדריך שכבה בקיץ

12:35-40 – סיום

**מקומו של המדריך שכבה במסיבות פורים**

**מתודה א' – התבוננות**

סיפור רקע על מסיבת שכב"ג שנרקמת לקראת חג הפורים (נספח של פוסט מאינסטגרם)

**מתודה ב' – עשייה ושיתוף**

התחלתם להתעסק בפוסט והבנתם כמלווי השבט שיש לכם 4 קבוצות לטפל בתהליך לקראת מסיבת השכב"ג:

1. הקבוצה המארגנת (המובילים של המסיבה משכב"ג)
2. המרכזים הצעירים
3. הורים
4. השכב"ג

כל קבוצה מקבלת דף עזר:

1. מה הצעדים שאני הולך לנקוט עד קיום המסיבה?
2. מה המטרה המרכזית שאני מציב לעצמי להשיג עד קיום המסיבה?
3. במידה והצלחתי – המסיבה התקיימה אך ללא אלכוהול – מה השלכות וכיצד אמשיך להתמודד?
4. במידה ולא הצלחתי – המסיבה התקיימה עם אלכוהול – מה השלכות וכיצד אמשיך להתמודד?

**מתודה ג' – התבוננות ושיתוף**

כל קבוצה מקבל את הדף הנספח של קבוצה אחרת ומקבל שאלה אחת נוספת –

1. מה מקומו של המדריך השכבה בתהליך? האם הוא צריך להיות מעורב מול כל הגורמים (הורים/שכב"ג/מרכזים צעירים/הקבוצה המארגנת)?.
2. מה הערך המוסף שמדריך השכבה יכול לתת?
3. מה תפקידך כצוות הנהגה בקידום מדריכי שכבה בתחומים אלו?

**מתודה ד' – הסבר**

פורים קרב ובא ואיתו גם זמן טוב למסיבות שכב"ג.

המסיבות כנראה יקרו השאלה איפה אנחנו נהיה? מה נעשה כדי להוביל את הילדים שלנו לבחור בעצמי?

האם נחליט שזה עובר לידנו כי יש את הלו"ז הצופי? האם נסתפק בשליחת מכתב להורים?

או שנחליט לייצר תהליך חינוכי לפני, תוך כדי ואחרי? ואם נחליט את מי נערב? האם מדריכי שכבה הם הדמות שאולי יכולה אפילו להוביל את הדבר הזה? אולי זה הפתרון להורדת העומס מלו"ז הצופי?

**מחשבות נוספות שלכם?**

**מדריך שכבה בקיץ**

**מתודה ראשונה – שיתוף (עקב חוסר זמן – לא בוצע בפועל בהכשרה)**

משימה בשלשות –

שקופית ראשונה - מה תפקידו של המדריך שכבה בתהליך קיץ (נספח במצגת)

שקופית שנייה – באילו מן התפקידים המרכז השבט אינו מתפעל את המדריך שכבה היטב בתהליך הקיץ? וכיצד ניתן לעזור לו?

**מתודה שנייה – התבוננות ושיתוף**

הכנת שכבות לשנה הבאה – נבחן את מסלול 5 בצורה ביקורתית, אנחנו יודעים שיש כרגע בעיה שרוב מדריכי שכבה אינם בכלל משתמשים בתכני המסע.   
כעת נרצה שתסתכלו על המסלול 5 ותיצרו שיח האם מסלול 5 מכין אותם בצורה המיטבית לשנה הבאה?

מה חסר לכם? אילו תכנים הייתם רוצים להוסיף למסלול 5?

שכבת שישיות – אין ממש

שכבת שביעיות – הגשמה ברוח ערכי התנעות הצופים והכנה לצבא

שכבת שמיניות – מעורבות חברתית והכנה לצבא

**מתודה שלישית -שיתוף**

כל קבוצה משתפת ועל כל קבוצה להגיב באופן הבא:

* הערות באופן חופשי
* האם זה מה שקורה בפועל?
* איפה דמות הצופה הבוגר בכל הסיפור הזה?
* איך שומרים על שכבת ה1/6 במעבר לשנת שביעיות?

**לסיום – שאלת בונוס לכולם – על איזה שכבה הכי תרצו לשים דגש בהכנות לשנה הבאה?**

**מתודה רביעית – הסבר**

ביום הכשרה הראשון השנה דיברנו עם רכזי הדרכה על מושג **קהילה לימודית מקצועית**

בקצרה – הצוות המקצועי של השבט – מדריכי שכבה הופכים לדמות מקצועית וחינוכית כחלק מצוות השבט.

אך לשם כך, הם צריכים ניהול, תאום ציפיות ובעיקר הכוונה ולווי שלכם כמלווי השבטים זה לא יכול להשאיר רק על מרכזי שבטים שגם ככה עומסים ולא מצליחים להגיע הכל ובטח לא לנהל עובדים שכירים.